ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
দৈনিক করোনায় আক্রান্তের নতুন ঘটনাগুলির ৬৯ শতাংশই পশ্চিমবঙ্গ সহ ৮টি রাজ্য/কেন্দ্রশাসিত অঞ্চল থেকে; প্রতি ১০ লক্ষ জনসংখ্যায় নমুনা পরীক্ষার সংখ্যা ১ লক্ষ ছাড়িয়েছে; ২৩টি রাজ্য/কেন্দ্রশাসিত অঞ্চলে প্রতি ১০ লক্ষ জনসংখ্যায় নমুনা পরীক্ষার হার জাতীয় গড়ের তুলনায় বেশি
নয়াদিল্লি, ২৮ নভেম্বর, ২০২০
ভারতে আজ সুস্পষ্টভাবে করোনায় আক্রান্তের সংখ্যা ৪ লক্ষ ৫৪ হাজার ৯৪০। দেশে মোট করোনায় আক্রান্তের ৪.৮৭ শতাংশ সুস্পষ্টভাবে করোনায় আক্রান্ত হয়েছেন। দেশে গত ২৪ ঘন্টায় ৪১ হাজার ৩২২ জন নতুন করে করোনায় আক্রান্ত। এর মধ্যে ৬৯.০৪ শতাংশই ৮টি রাজ্য/কেন্দ্রশাসিত অঞ্চল থেকে। এগুলি হ’ল - মহারাষ্ট্র, দিল্লি, কেরল, পশ্চিমবঙ্গ, রাজস্থান, উত্তর প্রদেশ, হরিয়ানা এবং ছত্তিশগড়।
দৈনিক আক্রান্তের সংখ্যার নিরিখে মহারাষ্ট্রে গত ২৪ ঘন্টায় ৬ হাজার ১৮৫ জন করোনায় আক্রান্ত হয়েছেন। দিল্লি থেকে আক্রান্তের সংখ্যা ৫ হাজার ৪৮২। অন্যদিকে, কেরলে আক্রান্তের সংখ্যা ৩ হাজার ৯৬৬।
দেশে আজ প্রতি ১০ লক্ষ জনসংখ্যায় নমুনা পরীক্ষা ১ লক্ষ ছাড়িয়েছে। প্রতি ১০ লক্ষ জনসংখ্যায় নমুনা পরীক্ষা হয়েছে ১০০১৫৯.৭। দেশে গত ২৪ ঘন্টায় ১১ লক্ষ ৫৭ হাজার ৬০৫টি নমুনা পরীক্ষা হয়েছে। মোট নমুনা পরীক্ষার সংখ্যা ১৩ কোটি ৮২ লক্ষ ২০ হাজার ৩৫৪।
নমুনা পরীক্ষা কেন্দ্র ও পরিকাঠামোয় ধারাবাহিক সম্প্রসারণের ফলে নমুনা পরীক্ষার সংখ্যা ক্রমশ বৃদ্ধি পেয়েছে। দেশে এখন মোট নমুনা পরীক্ষাগার ২ হাজার ১৬১। এর মধ্যে সরকারি পরীক্ষাগার ১ হাজার ১৭৫ এবং বেসরকারি পরীক্ষাগার ৯৮৬।
জাতীয় প্রেক্ষাপটের নিরিখে ২৩টি রাজ্য ও কেন্দ্রশাসিত অঞ্চলে প্রতি ১০ লক্ষ জনসংখ্যায় নমুনা পরীক্ষার হার জাতীয় গড়ের তুলনায় বেশি। অন্যদিকে, ১৩টি রাজ্য ও কেন্দ্রশাসিত অঞ্চলে প্রতি ১০ লক্ষ জনসংখ্যায় নমুনা পরীক্ষার হার জাতীয় গড়ের তুলনায় কম।
দেশে আজ পর্যন্ত করোনায় আরোগ্যলাভ করেছেন ৮৭ লক্ষ ৫৯ হাজার ৯৬৯ জন। জাতীয় স্তরে আজ সুস্থতার হার বেড়ে হয়েছে ৯৩.৬৮ শতাংশ।
দেশে গত ২৪ ঘন্টায় ৪১ হাজার ৪৫২ জন আরোগ্য লাভ করেছেন। এর মধ্যে ৭৬.৫৫ শতাংশই সুস্থ হয়েছেন ১০টি রাজ্য ও কেন্দ্রশাসিত অঞ্চল থেকে। দিল্লি থেকে ১ দিনেই সর্বাধিক ৫ হাজার ৯৩৭ জন আরোগ্য লাভের পর হাসপাতাল থেকে ছাড়া পেয়েছেন। কেরলে ৪ হাজার ৫৪৪ জন এবং মহারাষ্ট্রে ৪ হাজার ৭৯ জন আরোগ্য লাভ করেছেন।
দেশে গত ২৪ ঘন্টায় করোনাজনিত কারণে ৪৮৫ জনের মৃত্যু হয়েছে। ৭৮.৩৫ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। দিল্লি থেকে সর্বাধিক ৯৮ জনের মৃত্যু হয়েছে। মহারাষ্ট্রে মারা গেছেন ৮৫ জন এবং পশ্চিমবঙ্গ থেকে ৪৬ জনের মৃত্যু হয়েছে।
বিজ্ঞানওপ্রযুক্তিমন্ত্রক
কলকাতায় চল্লিশতম আইএনসিএ আন্তর্জাতিক কংগ্রেসের সূচনা
কলকাতা, ১০ই ফেব্রুয়ারি, ২০২১
কেন্দ্রের বিজ্ঞান ও প্রযুক্তি মন্ত্রকের অধীনস্থ মানচিত্র প্রস্তুতকারী সংস্থা, ন্যাশনাল এটলাস এন্ড থিমেটিক ম্যাপিং অর্গানাইজেশন-ন্যাটমো কলকাতায় ইন্ডিয়ান ন্যাশনাল ক্যাটোগ্রাফিক এসোসিয়েশন র তিনদিনের ৪০ তম বার্ষিক সম্মেলনের আয়োজন করেছে । বর্তমান কোভিড পরিস্থিতিতে অনুষ্ঠানটিতে ব্যক্তিগত উপস্থিতি অথবা ভারচ্যুয়ালি౼ দুভাবেই অংশ গ্রহণ করা যাবে।
পশ্চিমবঙ্গের রাজ্যপাল শ্রী জগদীপ ধনখড় আজ সম্মেলনের উদ্বোধন করেন। ১৯৭৯ সালে হায়দরাবাদে ৭৯ জন মানচিত্রবিদ এবং ভূ-স্থানিক বিশারদ ইনকা গঠন করেন। বিশ্বব্যাপী সমাদৃত এই সংস্থার এখন ৩০০০ জন সদস্য এবং ৮৪টি সংগঠনের আজীবন সদস্যপদও রয়েছে।
পশ্চিমবঙ্গের রাজ্যপাল শ্রী জগদীপ ধনখড় আজ কলকাতায় ইন্ডিয়ান ন্যাশনাল ক্যাটোগ্রাফিক এসোসিয়েশন র তিনদিনের ৪০ তম বার্ষিক সম্মেলনের উদ্বোধন করছেন।
৪০তম ইনকা আন্তর্জাতিক সম্মেলনের মূল বিষয় হলো 'ডিজিটাল ম্যাপিং ইনোভেশনস ইন মেক ইন্ডিয়া ইনিশিয়েটিভস'। সম্মেলনে অংশগ্রহনকারীরা গবেষণা-ভিত্তিক অনুসন্ধানগুলি প্রকাশ ও আলোচনা করবেন। এই কংগ্রেসে দেশ ও বিদেশের প্রায় ৫০০ বিশেষজ্ঞ অংশ নিয়েছেন।
বিজ্ঞান, প্রযুক্তি এবং উদ্ভাবনী সংক্রান্ত জাতীয় নীতির মূল লক্ষ্যগুলি হল স্থিতিশীল অর্থনৈতিক এবং সামাজিক বিকাশ অর্জনে সহায়তা করা। নীতি নির্ধারকরা বিভিন্ন বিষয়ে প্রযুক্তি ব্যবহার বাড়ানোর জন্য, সংশ্লিষ্ট সকলের কাছে স্বাস্থ্য পরিষেবা, খাদ্য সুরক্ষা, শিক্ষা এবং সরবরাহ শৃঙ্খলের মতো গুরুত্বপূর্ণ বিষয় এবং বিভাগগুলিতে উদ্ভাবনমূলক নানা বিষয়ে পরামর্শর আহ্বান জানিয়েছে। ‘ড্রোন’, ‘কৃত্রিম বুদ্ধিমত্তা’ এর মতো ডিজিটাল ম্যাপিং উদ্ভাবনের সাহায্যে এখন বড় আকারের মানচিত্রগুলি আরও সঠিক ও বিস্তারিত  তথ্য সরবরাহ করতে পারে, যার অর্থ মানচিত্রের দুই পিক্সেল পাঁচ সেন্টিমিটারের সমতুল হবে। এই ধরণের মানচিত্র, বিভিন্ন প্রকল্প রূপায়নে প্রশাসক এবং পরিকল্পনাকারীদের সহায়তা করবে।
পশ্চিমবঙ্গের রাজ্যপাল শ্রী জগদীপ ধনখড় আজ কলকাতায় ইন্ডিয়ান ন্যাশনাল ক্যাটোগ্রাফিক এসোসিয়েশন র তিনদিনের ৪০ তম বার্ষিক সম্মেলনের উদ্বোধনী ন্যাট্মোর কয়েকটি প্রকাশনার মোড়ক উন্মোচন করছেন ।
ন্যাটমোর নির্দেশক ও ইনকা সভাপতি, ড: তপতী ব্যানার্জি এই সম্মেলনে পৌরোহিত্য করেন। তিনি বলেছেন, “কার্টোগ্রাফি বা মানচিত্র তৈরীর বিজ্ঞান মানবসভ্যতার মতোই প্রাচীন এবং সভ্যতার শুরু থেকেই এটি মানবজাতির কাজকর্মে গুরুত্বপূর্ণ ভূমিকা পালন করে আসছে। কার্টোগ্রাফি আর্কিটেকচারের মতন, ম্যাপ তৈরির একটি শাখা । কার্টোগ্রফি, গ্রফিকেসি শাখার একটি অন্যতম যোগাযোগের মাধ্যম। এটির মাধ্যমে যোগাযোগ এবং সবচেয়ে কার্যকরভাবে ধারণা দেওয়া সহ আঞ্চলিক ক্ষেত্রে প্রকৃত একটি চিত্র তুলে ধরে। “
ভারতের মহাসর্বেক্ষক  এবং ভারতের ভূতাত্ত্বিক জরিপ মহাপরিচালক  , শ্রী নবীন তোমর বলেছেন, মানচিত্র নির্মাণ প্রাচীন কাল থেকে করা হচ্ছে। আর এর সাহায্যে পর্যটকরা নানা জায়গায় যেতেন এবং খনিজ সম্পদ উত্তোলন করা হত, কিন্তু এখন এর ব্যাপ্তি বেড়েছে । উন্নয়নের পরিকল্পনায় মানচিত্র নির্মাতাদের গুরুত্বপূর্ণ ভূমিকা রয়েছে।
উদ্বোধনী অনুষ্ঠানে ন্যাটমোর বেশ কয়েকটি প্রকাশনার উদ্বোধন করা হয়।
কেন্দ্রীয়মন্ত্রিসভা
অসামরিক বিমান-পরিবহন ক্ষেত্রে সহযোগিতার লক্ষ্যে ভারত ও জামার্নির মধ্যে মউ স্বাক্ষরে মন্ত্রিসভার অনুমোদন
নয়াদিল্লি, ২৭ জুন, ২০১৮
প্রধানমন্ত্রীর শ্রী নরেন্দ্র মোদীর পৌরহিত্যে বুধবারকেন্দ্রীয় মন্ত্রিসভার বৈঠকে ভারত ও জামার্নির মধ্যে অ-সামরিক বিমান পরিবহন ক্ষেত্রে সহযোগিতার লক্ষ্যে সমঝোতাপত্র বা মৌ স্বাক্ষরের বিষয়টি অনুমতি মিলেছে। এই মউ স্বাক্ষরের ফলে ভারত ও জামার্নির মধ্যে বিমান পরিবহন ক্ষেত্রের নিরাপত্তা, দক্ষতা ও মানোন্নয়নে প্রসার ঘটবে।
যৌথ আগ্রহ প্রকাশের অঙ্গ হিসেবে এই মউ দুই দেশের মধ্যে অ-সামরিক বিমান পরিবহন সম্পর্কে এক গুরুত্বপূর্ণ মাইল ফলক হয়ে উঠল। আশা করা হচ্ছে, এর ফলে উভয় দেশের মধ্যে বাণিজ্য, বিনিয়োগ, পর্যটন ও সাংস্কৃতিক আদান-প্রদান বৃদ্ধি পাবে।
অ-সামরিক বিমান পরিবহন ক্ষেত্রে জ্ঞান ও অভিজ্ঞতার প্রসার তথা বিনিময়ের জন্য যৌথ আগ্রহ প্রকাশের মাধ্যমে উভয় দেশই এই সম্পর্ককে আরও মজবুত ও উন্নত করার ইচ্ছা প্রকাশ করেছে। এই যৌথ আগ্রহ প্রকাশের উদ্দেশ্য হল পারস্পরিক সহযোগিতার প্রসার সুবিধার্থে বিমান চলাচলে নিরাপত্তা ও এয়ার ট্রাফিক ম্যানেজমেন্ট, হেলিপোর্ট ও হেলিকপ্টারের মাধ্যমে আপৎকালিন চিকিৎসা পরিষেবা প্রদান, নিয়মকানুন ও নীতি, কর্পোরেট ও বাণিজ্যিক বিমান চলাচল বৃদ্ধি, প্রশিক্ষণ ও দক্ষতা উন্নয়ন প্রভৃতি।
SSS/BD/NS/…
(Visitor Counter : 44
রেলমন্ত্রক
ট্রেনের কামরার ভিতর তল্লাশি চালিয়ে ৬৫ হাজার কোটি টাকারও বেশি মূল্যের ১৬৫টি মূল্যবান পাখি উদ্ধার করল পূর্বরেল
কলকাতা, ১১ এপ্রিল, ২০২১
গোপন সূত্রে খবর পেয়ে গত বুধবার ও বৃহস্পতিবার রাতে  ০২৩১২ ডাউন কালকা-হাওড়া নেতাজী এক্সপ্রেস বিশেষ ট্রেনটি আসানসোল স্টেশনে পৌঁছনোর পরে ব্যাপক তল্লাশি চালানো হয়। সাধারণ কামরা থেকে স্লিপার কামরা পর্যন্ত এই তল্লাশি চালানো হয়। তল্লাশি চালানোর সময় কামরা থেকে মোট ১১০টি প্যারাকিট/রোজারিং এবং ৫৫টি ছোট মুনিয়া প্রজাতির পাখি উদ্ধার করা হয়।
যেহেতু এই সমস্ত মূল্যবান পাখি সাধারণ শ্রেণীর সাইড লোয়ার আসন -এর নীচ থেকে দাবিহীন হিসেবে ধরা পড়ে, উদ্ধারকৃত ১৬৫টি পাখির ছানা। ১৯৭২ সালের বন্যপ্রাণী সুরক্ষা আইন অনুযায়ী এধনের পাখি বিক্রি, কেনা অথবা পরিবহণ করা নিষিদ্ধ।
উক্ত কামরার সিটের নীচ থেকে পাওয়া এই প্যারাকিটগুলি যাত্রীদের মধ্যে কোনো ব্যক্তি নিজেদের বলে দাবি করেন নি। তাই কোনো অজ্ঞাত পরিচয় ব্যক্তি এগুলি পাচার করছিল বলে সন্দেহ করা হচ্ছে। দাবিহীন অবৈধ পাখিগুলিকে ট্রেন থেকে নামিয়ে সেগুলি রেলের হেফাজতে আনা হয়।
পর দিন সকালে সালানপুরের রেঞ্জ অফিসারকে ১৬৫টি প্যারাকিট/রোজারিং এবং মুনিয়া পাখির দারিত্ব তুলে দেওয়া হয়। পরীক্ষা করে দেখার পর, বন বিভাগের আধিকারিক জানিয়েছেন, যে ১৯৭২ সালের বন্য প্রাণী সুরক্ষা আইন অনুযায়ী পাখির ব্যবসা, কেনা অথবা চালান করা শাস্তিযোগ্য অপরাধ। উদ্ধার হওয়া পাখিগুলির কালোবাজারে মোট মূল্য ৬৮,৭৫০ টাকা। যথাযথ নিয়মকানুন অনুসরণ করে সমস্ত পাখির ছানাগুলিকে পুনর্বাসনের জন্য বন বিভাগের হাতে তুলে দেওয়া হয়েছে।
SSS/SS/SKD/
(Visitor Counter : 13
অর্থমন্ত্রক
ভেন্টিলেটর, পিপিই, কোভিড–১৯ টেস্ট কিট, ফেস ও সার্জিক্যাল মাস্ক আমদানির ক্ষেত্রে মূল বহিঃশুল্ক এবং স্বাস্থ্য সেস-এ সরকারের ছাড় ঘোষণা
নতুনদিল্লি, ৯ এপ্রিল, ২০২০
কোভিড–১৯ মহামারী মোকাবিলায় ভেন্টিলেটর সহ বেশকিছু চিকিৎসা সরঞ্জামের চাহিদা এখন প্রচুর। এই কারণে কেন্দ্র, নিম্নলিখিত সরঞ্জামগুলি থেকে মূল বহিঃশুল্ক এবং স্বাস্থ্যসেস ছাড় দেবার কথা ঘোষণা করেছে। অবিলম্বে এই সিদ্ধান্ত কার্যকর করা হবে। এগুলির মধ্যে রয়েছে :
ক) ভেন্টিলেটর
খ) ফেস ও সার্জিক্যাল মাস্ক
গ) ব্যক্তিগত সুরক্ষা সরঞ্জাম 
ঘ) কোভিড – ১৯ টেস্ট কিট
ঙ) ওপরের এই চারটি জিনিস তৈরি করতে যে সব সামগ্রীর প্রয়োজন।
মূল বহিঃশুল্কের ছাড় আগামী ৩০ সেপ্টেম্বর পর্যন্ত দেওয়া হবে।
(CG/CB
প্রধানমন্ত্রীরদপ্তর
জাতির উদ্দেশে উৎসর্গ করা বিআরও নির্মিত ৯০টি পরিকাঠামো প্রকল্পের প্রশংসায় প্রধানমন্ত্রী
নতুন দিল্লি, ১২ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী বর্ডার রোডস অর্গানাইজেশন-বিআরও নির্মিত ৯০টি পরিকাঠামো সংক্রান্ত প্রকল্পের প্রশংসা করেছেন। ২ হাজার ৯০০ কোটি টাকারও বেশি ব্যয়ে ১১টি রাজ্য/কেন্দ্রশাসিত অঞ্চল জুড়ে এই প্রকল্পগুলি গড়ে তোলা হয়েছে। প্রতিরক্ষা মন্ত্রী রাজনাথ সিং আজ এই প্রকল্পগুলি জাতির উদ্দেশে উৎসর্গ করেছেন।
এক্স বার্তায় প্রধানমন্ত্রী বলেছেন,
“এই গুরুত্বপূর্ণ প্রকল্পগুলি সীমান্ত এলাকার পরিকাঠামো উন্নয়নে সুদুরপ্রসারী প্রভাব বিস্তার করবে।”
(AC/SD/SKD
মানবসম্পদবিকাশমন্ত্রক
তিনটি ভারতীয় বিশ্ববিদ্যালয় কিউএস ওয়ার্ল্ড ইউনিভার্সিটি রেঙ্কিং-২০২২-এ প্রথম দুশোর মধ্যে রয়েছে
গবেষণার ক্ষেত্রে ব্যাঙ্গালুরুর ইন্ডিয়ান ইনস্টিটিউট অফ সায়েন্স বিশ্বে প্রথম স্থান অধিকার করেছে
নতুন দিল্লি, ০৯ জুন, ২০২১
ভারতের তিনটি বিশ্ববিদ্যালয় কিউএস ওয়ার্ল্ড ইউনিভার্সিটি রেঙ্কিং-২০২২-এ প্রথম দুশোর মধ্যে রয়েছে।
অন্যদিকে,গবেষণার ক্ষেত্রে ব্যাঙ্গালুরুর ইন্ডিয়ান ইনস্টিটিউট অফ সায়েন্স বিশ্বে প্রথম স্থান অধিকার করেছে।
কিউ এস অর্থাৎ কোয়াকুয়ারেলি সাইমনড্স বিশ্বব্যাপী উচ্চশিক্ষা বিশ্লেষক আজ
ওয়ার্ল্ড ইউনিভার্সিটি রেঙ্কিং-এর ১৮-তম সংস্করণ প্রকাশ করেছে।
কেন্দ্রীয় শিক্ষামন্ত্রী রমেশ পোখরিয়াল নিশাঙ্ক এই তালিকায় ১৭৭-তম স্থান পাওয়ার জন্য আইআইটি মুম্বাই, ১৮৫-তম স্থান অধিকারের জন্য আইআইটি দিল্লি এবং ১৮৬-তম স্থান দখলের জন্য ব্যাঙ্গালুরুর ইন্ডিয়ান ইনস্টিটিউট অফ সায়েন্স কে শুভেচ্ছা জানিয়েছেন।
শ্রী পোখরিয়াল জানান, ভারত শিক্ষা ও গবেষণার ক্ষেত্রে অগ্রগতি অর্জন করেছে এবং বিশ্বগুরু হিসেবে আত্মপ্রকাশ করেছে। তিনি আরও জানান যে, প্রধানমন্ত্রী শ্রী নরেন্দ্র মোদীর মতো একজন নেতা থাকায় তাঁরা গর্বিত, যিনি নিয়মিত শিক্ষার্থী, শিক্ষক-শিক্ষা কর্মী ও শিক্ষা ক্ষেত্রের সঙ্গে যুক্ত ব্যক্তিদের কল্যাণ নিয়ে চিন্তা ভাবনা করেন।
কেন্দ্রীয় শিক্ষামন্ত্রী আরও বলেন যে, জাতীয় শিক্ষানীতি-২০২০ এবং ইনস্টিটিউট অফ এমিনেন্স-এর মত উদ্যোগ ভারতের কলেজ ও শিক্ষা কেন্দ্রগুলিকে বিশ্ব রেঙ্কিং এর ক্ষেত্রে এগিয়ে নিয়ে যেতে সাহায্য করছে। কিউ এস রেঙ্কিং দেখেই তা অনুভব করা যায়।
CG/ SB
(Visitor Counter : 225
প্রতিরক্ষামন্ত্রক
দ্বাদশ রিক্যাপ তথ্য আদানপ্রদান কেন্দ্রের কর্মশালা
নয়াদিল্লি, ১৯ জুন, ২০১৯
এশিয়ায় জাহাজে জলদস্যু ও সশস্ত্র ডাকাত মোকাবিলায় সহযোগিতা চুক্তি ‘রিক্যাপ’-এ তথ্য আদানপ্রদান কেন্দ্রের দ্বাদশ ক্ষমতা বৃদ্ধি সংক্রান্ত কর্মশালার আজ নতুন দিল্লিতে সূচনা হয়েছে। ভারতীয় উপকূলরক্ষী বাহিনীর অতিরিক্ত ডিরেক্টর জেনারেল শ্রী ভি এস আর মূর্তি এবং ‘রিক্যাপ’-এর একজিকিউটিভ ডিরেক্টর শ্রী মাসাফুমি কুরোকি এর উদ্বোধন করেন।
স্বাগত ভাষণে শ্রী মূর্তি জলদস্যু এবং সশস্ত্র ডাকাত দল মোকাবিলায় সহযোগিতামূলক পরিকাঠামো সৃষ্টিতে ‘রিক্যাপ’-এর ভূমিকার কথা উল্লেখ করেন। তিনি চুক্তিভুক্ত সদস্য রাষ্ট্রগুলির মধ্যে তথ্যের আদানপ্রদানের বিষয়টিও উল্লেখ করেন। উপকূলরক্ষী বাহিনীর অতিরিক্ত ডিরেক্টর জেনারেল বলেন, ‘রিক্যাপ’-এর চুক্তি অনুযায়ী সহযোগিতা বৃদ্ধির মধ্য দিয়ে এর ক্ষমতা বিকাশিত হয়। তৃতীয়বারের জন্য ভারত এই কর্মশালার আয়োজন করে এই সংগঠনে তার উল্লেখযোগ্য ভূমিকা আবারও প্রমাণ করল।
‘রিক্যাপ’-এর একজিকিউটিভ ডিরেক্টর শ্রী মাসাফুমি কুরোকি তাঁর ভাষণে উপকূলরক্ষী বাহিনী সহ ভারতীয় সংস্থাগুলির সমুদ্রযাত্রার সময় নিরাপত্তা সংক্রান্ত ভূমিকার প্রশংসা করেন। তথ্য আদানপ্রদানের ক্ষেত্রে সরকার এবং জাহাজ শিল্পের দায়বদ্ধতার কথা উল্লেখ করে তিনি বলেন, সঠিক সময়ে সঠিক তথ্য পেলে তা কাজে লাগাতে সুবিধা হয়।
উপকূলরক্ষী বাহিনী এবং ‘রিক্যাপ’ তথ্য কেন্দ্রের উদ্যোগে আয়োজিত এই কর্মশালায় সংশ্লিষ্ট মন্ত্রকের শীর্ষ আধিকারিকরা যোগ দেন। এখানে জলদস্যু এবং সশস্ত্র ডাকাতদের মোকাবিলায় আন্তর্জাতিক আইন, বিচার প্রক্রিয়া, ফরেন্সিকের বিভিন্ন নিয়ম সহ নিত্যনতুন নানা সমস্যা নিয়ে আলোচনা হয়।
CG/CB/DM
(Visitor Counter : 67
প্রধানমন্ত্রীরদপ্তর
মহারানা প্রতাপের জন্মজয়ন্তীতে প্রধানমন্ত্রীর শ্রদ্ধার্ঘ্য
নয়াদিল্লি, ০৯ মে, ২০২২
প্রধানমন্ত্রী শ্রী নরেন্দ্র মোদী মহারানা প্রতাপ’কে তাঁর জন্মজয়ন্তীতে শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন, “বীর ও পরাক্রমশালী মহারানা প্রতাপের জন্মজয়ন্তীতে তাঁকে প্রণাম জানাই। তাঁর সাহস ও অদম্য মনোভাবের কথা দেশবাসীকে সর্বদা অনুপ্রাণিত করে”।
(CG/CB/SB
ভারতের প্রতিযোগিতা কমিশন
কম্পিটিশন কমিশন অফ ইন্ডিয়ার কাজকর্মে প্রযুক্তির প্রয়োগ ও প্রসারের ওপর গুরুত্ব
কমিশনের আঞ্চলিক কার্যালয় স্থাপিত হল কলকাতায়
কলকাতা, ২৮ সেপ্টেম্বর, ২০২২
পূর্বাঞ্চলে সংশ্লিষ্ট সকল অংশীদারের সঙ্গে যোগসূত্র বাড়াতে এবং প্রয়োজনীয় কাজকর্মের সুবিধার জন্য কম্পিটিশন কমিশন অফ ইন্ডিয়া  তাদের পূর্বাঞ্চলীয় কার্যালয়টি সম্প্রতি স্থাপন করল কলকাতায়। সিসিআই-এর চেয়ারপার্সন শ্রী অশোক কুমার গুপ্তা জানিয়েছেন যে বাজারের অস্থিরতা বা ওঠা-নামা কমিশনের কাজে কোনরকম বাধা হয়ে দাঁড়াবে না বলেই তিনি মনে করেন। কলকাতায় সিসিআই-এনইউজেএস বক্তৃতামালার সূচনা উপলক্ষে তিনি শহরে উপস্থিত ছিলেন।
শ্রী গুপ্তা জানিয়েছেন, সংশ্লিষ্ট অংশীদাররা এখন থেকে তাঁদের প্রয়োজনীয় তথ্য পেশ করতে পারবেন সিসিআই-এর আঞ্চলিক কার্যালয় থেকে। অরুণাচল প্রদেশ, আসাম, বিহার, ঝাড়খণ্ড, মণিপুর, মেঘালয়, মিজোরাম, নাগাল্যান্ড, ওড়িশা, সিকিম, ত্রিপুরা, পশ্চিমবঙ্গ এবং কেন্দ্রশাসিত আন্দামান ও নিকোবর দ্বীপপুঞ্জের কাজকর্ম দেখাশোনা করা হবে কলকাতার কার্যালয় থেকে।
সাম্প্রতিককালে ডিজিটাল পদ্ধতির প্রসার এবং তার ওপর নির্ভরতার কারণে কমিশনের কাজকর্মে ডিজিটাল পদ্ধতির প্রয়োগ ও প্রসারের ওপর বিশেষ গুরুত্ব দেওয়া হবে। দেশের বর্তমান প্রেক্ষাপটে প্রাসঙ্গিকতা ও সম্ভাব্যতার দিকটি খতিয়ে দেখে এই ধরনের অত্যাধুনিক পদ্ধতির প্রয়োগ ও প্রসারের দিকে বিশেষভাবে নজর দেওয়া হবে বলে তিনি প্রসঙ্গত জানিয়েছেন।
PG/SKD/DM/
(Visitor Counter : 10
অর্থমন্ত্রক
সৎ ব্যক্তিদের সম্মান জানানোর উদ্দেশ্যে সিবিডিটি আজ ফেসলেস আবেদন প্রক্রিয়ার সূচনা করেছে
নতুন দিল্লি, ২৫ সেপ্টেম্বর, ২০২০
আয়কর দপ্তর আজ ফেসলেসভাবে আয়কর জমা দেওয়ার প্রক্রিয়ার সূচনা করেছে। ফেসলেস আবেদন প্রক্রিয়ার আওতায় সমস্ত আয়কর দাতা এই ব্যবস্থাপনার সুযোগ গ্রহণ করতে পারবেন। সরাসরি আয় কর দপ্তরে না গিয়েও এই ফেসলেস ইকো সিস্টেমের মাধ্যমে তাদের আয়কর জমা করতে পারবেন। তবে, বড় ধরণের কর ফাঁকি, মারাত্মক জালিয়াতি, সংবেদনশীল ও অনুসন্ধ্যানমূলক বিষয়, আন্তর্জাতিক কর এবং কালো টাকা আইন সম্পর্কিত মামলার সঙ্গে জড়িত ব্যক্তিরা এই সুযোগ নিতে পারবেন না। এই বিষয়ে আজ একটি প্রয়োজনীয় বিজ্ঞপ্তি জারি করা হয়েছে।
উল্লেখযোগ্য, যে প্রধানমন্ত্রী শ্রী নরেন্দ্র মোদী গত ১৩ই আগস্ট ‘স্বচ্ছ কর ব্যবস্থা - সৎ ব্যক্তিদের সম্মান জানানো’র জন্য একটি প্ল্যাটফর্ম সূচনা করেছিলেন। এই প্ল্যাটফর্মে দিনদয়াল উপাধ্যায়ের জন্মদিন অর্থাৎ ২৫শে সেপ্টেম্বর থেকে ফেসলেস প্রক্রিয়ায় সৎ কর দাতারা আবেদন জানাতে পারবেন বলে ঘোষণা করেছিলেন। সেই মতোই আজ থেকে এই প্রক্রিয়ার সূচনা হল। এছাড়াও বিগত কয়েক বছরে আয়কর দপ্তর প্রত্যক্ষ কর ব্যবস্থাপনায় একাধিক সংস্কার এসেছে। কর দাতাদের সুবিধার্থে কর জমা প্রক্রিয়া আরও সহজ করা হয়েছে।
ফেসলেস আবেদন প্রক্রিয়ার আওতায় এখন থেকে আয়কর আবেদন, কর সংক্রান্ত পরীক্ষা, নোটিশ, মূল্যায়ন সহ সব কিছুই অনলাইনের মাধ্যমে করা যাবে। এর জন্য আয়কর দাতাকে আয়কর দপ্তরের আধিকারিকদের সঙ্গে প্রত্যক্ষ যোগাযোগের কোনো প্রয়োজন নেই। এমনকি কোনো আয়কর দাতাকে আয়কর দপ্তরে যেতেও হবে না। অনলাইনের মাধ্যমে কর দাতারা ঘরে বসেই তার কর জমা সংক্রান্ত সমস্ত কাজ সম্পন্ন করতে পারবেন। এতে তাদের সময় ও সম্পদ দুটোই বাঁচবে।
কেন্দ্রীয় প্রত্যক্ষ কর পর্ষদের তথ্য অনুযায়ী এখনও পর্যন্ত কমিশনার  পর্যায়ে প্রায় ৪.৬ লক্ষ আবেদন বিচারাধীন রয়েছে। এর মধ্যে ৪.০৫ লক্ষ আবেদন বা আপিল অর্থাৎ প্রায় ৮৮ শতাংশই আবেদন ফেসলেস আবেদন প্রক্রিয়ার মাধ্যমে সম্পন্ন করা হবে।
(CG/SS/SKD
সংস্কৃতিমন্ত্রক
আজাদি কা অমৃত মহোৎসবে কেন্দ্রীয় মন্ত্রকগুচ্ছ এবং রাজ্য সরকারগুলি মিলে সারা ভারত জুড়ে এ পর্যন্ত প্রায় ৬০ হাজারেরও বেশি কর্মসূচির আয়োজন করেছে : শ্রী জি কে রেড্ডি
নয়াদিল্লি, ৮ আগস্ট, ২০২২
ভারতের ৭৫তম স্বাধীনতা দিবস উপলক্ষে আজাদি কা অমৃত মহোৎসব ভারত সরকারের একটি কর্মসূচি। সমস্ত মন্ত্রক, সব রাজ্য সরকার/ কেন্দ্রশাসিত অঞ্চল সমূহ, বাণিজ্যিক এবং ব্যবসায়িক সংগঠন, স্বেচ্ছাসেবী সংগঠন এবং সমাজের সমস্ত স্তরের মানুষের অংশগ্রহণের মধ্য দিয়ে সারা বিশ্বজুড়ে আজাদি কা অমৃত মহোৎসব উদযাপন করা হচ্ছে। এ পর্যন্ত কেন্দ্রীয় মন্ত্রিসভা সমূহ এবং রাজ্য সরকারগুলির মাধ্যমে প্রায় ৬০ হাজার কর্মসূচি আয়োজন করা হয়েছে। বিভিন্ন মন্ত্রক এবং মন্ত্রকের অর্ন্তভুক্ত বিভিন্ন সংস্থার মাধ্যমে জনসাধারণের অংশগ্রহণের মধ্য দিয়ে বিভিন্ন কর্মসূচি এবং অনুষ্ঠানের আয়োজন করা হয়েছে। ৫টি বিষয়ের ওপর ভিত্তি করে আজাদি কা অমৃত মহোৎসবের পরিকল্পনা কর্মসূচি রূপায়ন করা হয়েছে। এগুলি হল ১) স্বাধীনতা সংগ্রাম : ইতিহাসের মাইলফলক ও অজ্ঞাত নায়কদের ওপর আলোকপাত ২) ৭৫এর ধারনা সমূহ : যেসব ধারণা ভারত নির্মাণের সোপান গড়েছে তার উদযাপন, ৩) ৭৫টি সাফল্য : বিভিন্ন ক্ষেত্রের অগ্রগতি এবং বিবর্তনকে তুলে ধরা, ৪) ৭৫টি সংকল্প : সুনির্দিষ্ট লক্ষ্যপূরণে সক্রিয় দায়বদ্ধতা, ৫) ৭৫টি কার্যক্রম : নীতি এবং দায়বদ্ধতা সম্পূরণে যে সব উদ্যোগ নেওয়া হয়েছে সেগুলিকে তুলে ধরা। আজাদি কা অমৃত মহোৎসব উদযাপনকালীন তরুণ প্রজন্ম বিশেষত স্কুল এবং কলেজের ছাত্রছাত্রীদের যাতে বেশি সংখ্যায় সামিল করা যায় তার ওপরে বিশেষ জোর দেওয়া হয়েছে। এই সময়কালের মধ্যে তাদের অংশগ্রহণের স্বার্থেই জাতীয় স্তরে বিভিন্ন প্রতিযোগিতার আয়োজন করা হয়েছে।
কেন্দ্রীয় সংস্কৃতি, পর্যটন এবং উত্তর পূর্বাঞ্চল উন্নয়ন মন্ত্রকের মন্ত্রী শ্রী জি কে রেড্ডি আজ লোকসভায় এই তথ্য জানিয়েছেন।
PG/AB/NS
(Visitor Counter : 1524
শিল্পওবাণিজ্যমন্ত্রক
ব্যবসায়ীদের মেক-ইন-ইন্ডিয়া পণ্যের বিষয়ে ক্রেতাদের সচেতন করে তোলার আহ্বান শ্রী পীযূষ গোয়েলের; ব্যবসায়ীরা লকডাউনের সময় প্রশংসনীয় কাজ করেছেন জানালেন কেন্দ্রীয় মন্ত্রী
নতুন দিল্লি, ৯ আগষ্ট, ২০২০
কেন্দ্রীয় বাণিজ্য, শিল্প ও রেল মন্ত্রী শ্রী পীযূষ গোয়েল ব্যবসায়ীদের আত্মনির্ভর ভারত অভিযান সম্পর্কে প্রচারের জন্য আহ্বান জানিয়েছেন। জাতীয় বাণিজ্য দিবস উপলক্ষে আজ ব্যবসায়ী সম্প্রদায়ের সঙ্গে এক ভার্চুয়াল আলাপচারিতায় তিনি মেক-ইন-ইন্ডিয়া পণ্যের বিষয়ে ক্রেতাদের সচেতন করে তোলার কথা তুলে ধরেন। বন্ধুত্বপূর্ণ সম্পর্ক নেই, এমন দেশগুলি থেকে নিম্নমানের পণ্য আমদানি বিষয়ে অসাধু ব্যবসায়ীদের প্রতি সতর্ক থাকার পরামর্শ দেন তিনি।
শ্রী গোয়েল বলেন, আত্মনির্ভর ভারত অভিযানে দেশের ব্যবসায়ীরা উপকৃত হবেন। এতে ভারতের উৎপাদিত উচ্চ মানের পণ্যের সংখ্যা যেমন বাড়বে তেমনি দামও কমবে। আন্তর্জাতিক বাজারে ভারতের পণ্যগুলি আরও প্রতিযোগী হয়ে উঠবে বলেও তিনি জানান। কেন্দ্রীয় মন্ত্রী আরও বলেন, এই উদ্যোগ গ্রহণের ফলে কর্মসংস্থানের সুযোগ তৈরি হবে, মানুষের ক্রয় ক্ষমতা আরও বাড়বে। সরকার ইতিমধ্যেই বেশ কিছু পণ্য সামগ্রী আমদানির ওপর নিষেধাজ্ঞা জারি করেছে, কারণ এই সমস্ত পণ্য সামগ্রী দেশেই তৈরি করা যায়। যেমন ধূপ কাঠি, খেলাধুলো সরঞ্জাম, টিভি, টেলিফোন, টায়ার ইত্যাদি। এতে প্রায় ১০ লক্ষ কোটি টাকার আমদানি সাশ্রয় হবে এবং দেশীয় উৎপাদিতপণ্যগুলি জায়গা করে নিতে পারবে। তিনি ব্যবসায়ীদের প্রধানমন্ত্রী ‘ভোকাল ফর লোকাল’ শ্লোগানকে এগিয়ে নিয়ে যাওয়ার আহ্বান জানান।
কেন্দ্রীয় মন্ত্রী বলেন, কোভিড মহামারীর সময়ে ব্যবসায়ীদের ভূমিকা বিশেষ প্রশংসনীয়। বিশেষত লকডাউনের সময় দেশের প্রতিটি প্রান্তে সময় মতো প্রয়োজনীয় পণ্য সরবরাহের ক্ষেত্রে ব্যবসায়ীরা উল্লেখযোগ্য অবদান রেখেছেন। তিনি বলেন, এই কঠিন সময়ে ব্যবসায়ীরা যে গুরুত্বপূর্ণ ভূমিকা পালন করেছেন সেই বিষয়টি নজরে রেখেছেন প্রধানমন্ত্রী এবং মন-কি-বাত এর অনুষ্ঠানে সে কথা উল্লেখ করেছেন। শ্রী গোয়েল বলেন ব্যবসায়ী, ক্রেতা এবং উৎপাদকদের মধ্যে একটি সেতুবন্ধন গড়ে তোলা প্রয়োজন।
কেন্দ্রীয় মন্ত্রী দেশের বিভিন্ন প্রান্তের ব্যবসায়ীদের কাছ থেকে পরামর্শ সংগ্রহের জন্য একটি কমিটি গঠনের আহ্বান জানান। তিনি বলেন, তাদের কাছ থেকে সুনির্দিষ্ট সুপারিশ নেবে সরকার এবং সেগুলিকে গুরুত্ব দিয়ে বিবেচনা করা হবে। অনলাইনে ব্যবসায়িক অনুমতি প্রদান, অর্থ জমা, অনুমতি পত্রের মেয়াদ বাড়ানো ইত্যাদি ক্ষেত্রে একাধিক পদক্ষেপ গ্রহণ করেছে সরকার। শ্রী গোয়েল ব্যবসায়ীদের আশ্বাস দিয়ে জানিয়েছেন, খুব শীঘ্রই একটি 'জাতীয় ব্যবসায়ী কল্যাণ পর্ষদ' গঠন করা হবে। ব্যবসায়ীদের কাছে কর্মরত কর্মীদের পেনশন প্রকল্পের আওতায় অন্তর্ভুক্ত করার আবেদন জানিয়েছেন তিনি।
(CG/SS/SKD
রেলমন্ত্রক
ভারতীয় রেল অক্টোবর মাসে পণ্য পরিবহণে বিপুল আয় করেছে
নতুন দিল্লি, ৩১শে অক্টোবর, ২০২০
ভারতীয় রেল অক্টোবর মাসে বিপুল পরিমাণ পণ্য পরিবহণ করে আয় করেছে। গত বছর অক্টোবরের তুলনায় এবছর ১৫ শতাংশ বেশি পণ্য পরিবহণ করে ৯ শতাংশ বেশি আয় করেছে।
ভারতীয় রেল, এবছরের অক্টোবর মাসে ১০৮১.৬ লক্ষ টন পণ্য পরিবহণ করেছে। গত বছর এই সময় পণ্য পরিবহণের পরিমাণ ছিল ৯৩৭.৫ লক্ষ টন। এবছর ভারতীয় রেলের অক্টোবর মাসে পণ্য পরিবহণ করে আয় হয়েছে ১০৪০৫.১২ কোটি টাকা। গত বছর এই আয়ের পরিমাণ ছিল ৯৫৩৬.২২ কোটি টাকা।
এই প্রসঙ্গে উল্লেখযোগ্য রেলের মাধ্যমে পণ্য পরিবহণে উৎসাহ দেওয়ার জন্য ভারতীয় রেল একগুচ্ছ ছাড়ের কথা ঘোষণা করেছে। এছাড়াও রেলের পণ্য পরিবহণের ক্ষেত্রে সময়সারণী মেনে চলা হচ্ছে। রেলে ব্যবসা বাড়াতে এবং যে সমস্ত গ্রাহক রেলের মাধ্যমে পণ্য পরিবহণ করে থাকেন, তাদের সকলকে নিয়ে রেল মন্ত্রক, একটি বৈঠক করেছে। লোহা, ইস্পাত, সিমেন্ট, কয়লা, গাড়ি ও লজিস্টিক শিল্পের প্রথম সারির সংস্থাগুলির সঙ্গে এই বৈঠক হয়েছে।
পঞ্জাবে পণ্য পরিবহণের ক্ষেত্রে কিছু সমস্যা থাকার সত্ত্বেও সেখানে পণ্য পরিবহণ দ্বিগুণ গতিতে হয়েছে। কোভিড – ১৯ মহামারীতে ভারতীয় রেল, তার সবক্ষেত্রে কর্মদক্ষতা বৃদ্ধির সুযোগ পেয়েছে।
CG/CB/SFS
(
নীতিআয়োগ
এক সরলরেখা থেকে বৃত্তাকার অর্থনীতিতে সরকারের রূপান্তর যাত্রা
নতুন দিল্লি, ১৮ মার্চ, ২০২১
আত্মনির্ভর ভারতের মূল লক্ষ্য হল সুস্থায়ী উন্নয়ন। তাই ক্রমবর্ধমান জনসংখ্যা বৃদ্ধি , দ্রুত নগরায়ণ, জলবায়ু পরিবর্তন এবং পরিবেশ দূষণ রোধ করে ভারতকে অবশ্যই একটি বৃত্তাকার অর্থনীতির দিকে এগিয়ে যেতে হবে।এ ক্ষেত্রে সম্পদের অপচয় রুখে এবং ক্রমাগত সম্পদের সদ্ব্যবহার প্রয়োজন। এর জন্য এমন এক নীতি গ্রহণ করা দরকার যাতে পণ্য উৎপাদন ক্ষেত্রে ভারতের অন্য দেশের ওপর নির্ভরতা হ্রাস পায় এবং দেশের অভ্যন্তরে উৎপাদন বৃদ্ধি পায়।
সরকার বৃত্তাকার অর্থনীতি গঠনের জন্য সক্রিয়ভাবে নীতি তৈরি করেছে । ইতিমধ্যে প্লাস্টিক বর্জ্য ব্যবস্থাপনা বিধি, ই-বর্জ্য পরিচালন বিধি, নির্মাণ ও বর্জ্য ব্যবস্থাপনা বিধি, ধাতব পুনর্ব্যবহার নীতি ইত্যাদি সম্পর্কে সকলকে অবহিত করা হয়েছে।
নীতি আয়োগও সুস্থায়ী অর্থনৈতিক বৃদ্ধি সুনিশ্চিত করতে বেশ কয়েকটি উদ্যোগ নিয়েছে। এর জন্য নীতি আয়োগ একাধিক জাতীয় সম্মেলনের আয়োজন করেছে এবং বিভিন্ন মন্ত্রকের সঙ্গে সমন্বয় বজায় রেখে চলেছে।এক সরলরেখা থেকে বৃত্তাকার অর্থনীতিতে রূপান্তরে ১১ টি কমিটি গঠন করা হয়েছে । এমনকি সাধারণ মানুষের জীবনের সঙ্গে যুক্ত গুরুত্বপূর্ণ ১১টি পণ্য / পুনর্ব্যবহারযোগ্য উপকরণ / বর্জ্য ব্যবস্থাপনার ওপর বিশেষ গুরুত্ব দেওয়া হয়েছে। এতে সম্পদের অপচয় হ্রাস পাবে এবং সদ্ব্যবহার হবে।
প্রধানমন্ত্রীরদপ্তর
প্রধানমন্ত্রীর সঙ্গে অন্ধ্রপ্রদেশের মুখ্যমন্ত্রীর সাক্ষাৎ
নয়াদিল্লি, ২২ অগাস্ট, ২০২২
অন্ধ্রপ্রদেশের মুখ্যমন্ত্রী শ্রী ওয়াই এস জগনমোহন রেড্ডি আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন।
এক ট্যুইট বার্তায় প্রধানমন্ত্রীর দপ্তর থেকে জানানো হয়েছে, “প্রধানমন্ত্রীর সঙ্গে অন্ধ্রপ্রদেশের মুখ্যমন্ত্রী শ্রী @ysjagan সাক্ষাৎ করেছেন”।
PG/CB/SB
(
নারীওশিশুবিকাশমন্ত্রক
পোষণ অভিযান কর্মসূচির রূপায়ণ
নয়াদিল্লি, ০৬ ফেব্রুয়ারি, ২০২০
পশ্চিমবঙ্গ বাদে সমস্ত রাজ্য ও কেন্দ্রশাসিত অঞ্চলে পোষণ অভিযান  রূপায়িত হচ্ছে। এই অভিযানের আওতায় শিশু, গর্ভবতী মহিলা ও স্তন্যদাত্রী মায়েদের নিয়ে আসা হয়েছে। সম্প্রতি ওডিশাতেও অভিযানের রূপায়ণ শুরু হয়েছে।
রাজ্যসভায় আজ এক লিখিত জবাবে এই তথ্য দেন কেন্দ্রীয় মহিলা ও শিশু কল্যাণ মন্ত্রী শ্রীমতী স্মৃতি জুবিন ইরানি। অভিযানের আওতায় ২০১৭-১৮’তে ৯৫০ কোটি টাকা, ২০১৮-১৯ – এ ৩ হাজার ৬১ কোটি ৩০ লক্ষ টাকা এবং ২০১৯-২০’তে ৩ হাজার ৪০০ কোটি টাকা রাজ্য ও কেন্দ্রশাসিত অঞ্চলগুলির জন্য বরাদ্দ করা হয়েছে। পশ্চিমবঙ্গে যেহেতু এই কর্মসূচি রূপায়ণ হয়নি, তাই রাজ্যের জন্য কোনও বরাদ্দও হয়নি।
CG/BD/SB
(Visitor Counter : 173
প্রধানমন্ত্রীরদপ্তর
পার্সিদের নববর্ষ, নওরোজ উপলক্ষ্যে প্রধানমন্ত্রীর শুভেচ্ছা
নতুনদিল্লি, ১৬ই আগস্ট, ২০২০
প্রধানমন্ত্রী শ্রী নরেন্দ্র মোদী, পার্সিদের নববর্ষ౼নওরোজ উপলক্ষ্যে শুভেচ্ছা জানিয়েছেন।
প্রধানমন্ত্রী তাঁর শুভেচ্ছা বার্তায় বলেছেন, “নওরোজ মুবারক! পার্সি নববর্ষের শুভেচ্ছা। পার্সি সম্প্রদায়ের অসাধারন অবদান, যার নানা ক্ষেত্রে ব্যাপক বিস্তৃতি রয়েছে, তাকে ভারত সযত্নে লালিত করে। নতুন বছর সকলের জীবনে শান্তি ও সমৃদ্ধি নিয়ে আসুক।“
(CG/CB
প্রধানমন্ত্রীরদপ্তর
কবিগুরু রবীন্দ্রনাথ ঠাকুরের জন্মদিনে প্রধানমন্ত্রীর শ্রদ্ধার্ঘ
নতুনদিল্লি, ৯ই মে, ২০২২
প্রধানমন্ত্রী শ্রী নরেন্দ্র মোদী কবিগুরু রবীন্দ্রনাথ ঠাকুরের জন্মদিনে তাঁকে শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন,
“গুরুদেব রবীন্দ্রনাথ ঠাকুরের জন্মজয়ন্তীতে তাঁকে প্রণাম জানাই। তাঁর ভাবনা ও কাজের মাধ্যমে তিনি লক্ষ লক্ষ মানুষকে অনুপ্রাণিত করেছেন। দেশ, সংস্কৃতি ও লোকায়ত ঐতিহ্যকে নিয়ে কিভাবে গর্ব অনুভব করতে হয়, তাঁর কাছ থেকেই আমরা শিখেছি। তিনি শিক্ষা , বিদ্যা-গ্রহণ ও সামাজিক ক্ষমতায়নের উপর গুরুত্ব দিতেন। দেশের জন্য তাঁর পরিকল্পনার বাস্তবায়ন করতে আমরা অঙ্গীকারবদ্ধ”।
SC/CB/
(
প্রধানমন্ত্রীরদপ্তর
মহাত্মা গান্ধীর প্রয়াণ দিবসে প্রধানমন্ত্রীর স্মরণ
নতুনদিল্লি, ৩০শে জানুয়ারি, ২০২২
প্রধানমন্ত্রী শ্রী নরেন্দ্র মোদী আজ মহাত্মা গান্ধীর প্রয়াণ দিবসে তাঁকে স্মরণ করেছেন। আজ শহীদ দিবসে প্রধানমন্ত্রী সেই সব মহান ব্যক্তিত্বকেও স্মরণ করেছেন, যারা সাহসিকতার সঙ্গে আমাদের দেশকে রক্ষা করেছেন।
এক ট্যুইট বার্তায় প্রধানমন্ত্রী বলেছেন, “ বাপুর প্রয়াণ দিবসে তাঁকে স্মরণ করি। তাঁর মহান চিন্তাধারাকে মানুষের মধ্যে আরো বেশী করে ছড়িয়ে দেবার জন্য আমাদের যৌথভাবে উদ্যোগী হতে হবে।
আজ শহীদ দিবসে যারা আমাদের দেশকে দেশকে রক্ষা করেছেন, সেই সব সাহসী মহান মানুষদের সকলকে শ্রদ্ধা জানাই। আমরা তাঁদের সেবা ও সাহসকে সর্বদা স্মরণ করব”
CG/CB./
(